
Comisia pentru buget,

finanţe şi bănci
Bucureşti, 28.09.2021 

Nr. 4c-2/ 122
PLx. 86/2021
BIROULUI  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra proiectului de Lege privind aprobarea Ordonanţei de urgenţã a Guvernului nr.207/2020 pentru modificarea şi completarea Ordonanţei de urgenţă a Guvernului nr.4/2009 privind reglementarea unor măsuri în domeniul bugetar,  trimis pentru dezbatere pe fond, cu adresa nr.PLx.86/2021, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.

VICEPREŞEDINTE

Sebastian-Ioan BURDUJA
Parlamentul României

Comisia pentru buget,

finanţe şi bănci
Bucureşti, 28.09.2021 

Nr. 4c-2/ 122
PLx. 86/2021
RAPORT
asupra proiectului de Lege privind aprobarea Ordonanţei de urgenţã a Guvernului nr.207/2020 pentru modificarea şi completarea Ordonanţei de urgenţă a Guvernului nr.4/2009 privind reglementarea unor măsuri în domeniul bugetar
În conformitate cu prevederile art. 95 și 117 alin.(3) din Regulamentul Camerei Deputaţilor, republicat, Comisia pentru buget, finanţe şi bănci a fost sesizată pentru dezbatere pe fond, în procedură de urgență, cu proiectul de Lege privind aprobarea Ordonanţei de urgenţã a Guvernului nr.207/2020 pentru modificarea şi completarea Ordonanţei de urgenţă a Guvernului nr.4/2009 privind reglementarea unor măsuri în domeniul bugetar.

Senatul, în calitate de primă Cameră sesizată, a adoptat tacit proiectul de Lege în ședința din data de 3 februarie 2021.
Conform prevederilor art. 75 din Constituţia României, republicată, şi ale art. 92 alin.(9) din Regulamentul Camerei Deputaţilor, republicat, Camera Deputaţilor este Cameră decizională.

La dezbaterea proiectului de Lege s-au avut în vedere avizele favorabile ale Consiliului Legislativ și Consiliului Economic și Social.
Prin prezentul act normativ se propune modificarea cadrului legislativ actual, în așa fel încât, pentru cheltuielile privind plata sancțiunilor pecuniare, aplicate statului român, prin decizii ale Curții de Justiție a Uniunii Europene (CJUE) în acțiunile privind constatarea neîndeplinirii obligațiilor de stat membru, să se stabilească sursa de finanțare și ordonatorul principal de credite, prin bugetul căruia se vor efectua plățile respective. Aceste cheltuieli urmează a fi acoperite de Ministerul Finanțelor, din sumele prevăzute cu această destinație în bugetul de stat.
În conformitate cu prevederile art.62 din Regulamentul Camerei Deputaţilor, republicat, membrii Comisiei au examinat proiectul de Lege menţionat mai sus, în şedinţa cu prezență fizică și online din ziua de 28 septembrie 2021. 

La lucrările Comisiei deputații membrii ai acesteia şi-au înregistrat prezența conform listei de prezență. 

La dezbaterea proiectului de lege a participat, doamna Mădălina Gheorghe – director general în cadrul Ministerului Finanțelor.

În urma dezbaterii proiectului de lege şi a opiniilor exprimate, deputații au hotărât cu majoritate de voturi, să propună plenului Camerei Deputaţilor, un raport de adoptare a proiectului de Lege privind aprobarea Ordonanţei de urgenţã a Guvernului nr.207/2020 pentru modificarea şi completarea Ordonanţei de urgenţă a Guvernului nr.4/2009 privind reglementarea unor măsuri în domeniul bugetar, în forma adoptată de Senat.

În raport cu obiectul şi conţinutul său, proiectul de Lege face parte din categoria legilor ordinare.

